CELEX: 42022D1046
Language: lt
Date: 1656460800000
Title: Valstybių narių vyriausybių atstovų sprendimas (ES) 2022/1046 2022 m. birželio 29 d. kuriuo skiriami Bendrojo Teismo teisėjai

2022 6 30   
               
               
                  LT
               
               
                  Europos Sąjungos oficialusis leidinys
               
               
                  L 173/77
               
            
         VALSTYBIŲ NARIŲ VYRIAUSYBIŲ ATSTOVŲ SPRENDIMAS (ES) 2022/1046
         2022 m. birželio 29 d.
         kuriuo skiriami Bendrojo Teismo teisėjai
         EUROPOS SĄJUNGOS VALSTYBIŲ NARIŲ VYRIAUSYBIŲ ATSTOVAI,
         atsižvelgdami į Europos Sąjungos sutartį, ypač į jos 19 straipsnį,
         atsižvelgdami į Sutartį dėl Europos Sąjungos veikimo, ypač į jos 254 ir 255 straipsnius,
         kadangi:
         
                     (1)
                  
                  
                     2022 m. rugpjūčio 31 d. baigiasi dvidešimt šešių Bendrojo Teismo teisėjų kadencija. Todėl reikia paskirti asmenis į šias pareigas laikotarpiui nuo 2022 m. rugsėjo 1 d. iki 2028 m. rugpjūčio 31 d.;
                  
               
                     (2)
                  
                  
                     dar vienai Bendrojo Teismo teisėjo kadencijai buvo pasiūlytos Ion GÂLEA, Marc JAEGER, Dean SPIELMANN ir Mirela STANCU kandidatūros;
                  
               
                     (3)
                  
                  
                     pirmai Bendrojo Teismo teisėjo kadencijai pasiūlyta Steven VERSCHUUR kandidatūra;
                  
               
                     (4)
                  
                  
                     be to, Protokolo Nr. 3 dėl Europos Sąjungos Teisingumo Teismo statuto su pakeitimais, padarytais Europos Parlamento ir Tarybos reglamentu (ES, Euratomas) 2015/2422 (1), 48 straipsnyje numatyta, kad Bendrojo Teismo teisėjų skaičius didinamas trimis etapais ir nuo 2019 m. rugsėjo 1 d. Bendrąjį Teismą sudaro po du teisėjus iš kiekvienos valstybės narės. Pagal minėto reglamento 2 straipsnio a punktą pirmajame Bendrojo Teismo teisėjų skaičiaus didinimo etape skiriami 12 papildomų teisėjų – šeši iš jų skiriami kadencijai, kuri baigiasi 2016 m. rugpjūčio 31 d. Tie šeši teisėjai parenkami taip, kad atitinkamų šešių valstybių narių Vyriausybės 2016 m. Bendrojo Teismo sudėčiai iš dalies atnaujinti, t. y. kadencijai nuo 2016 m. rugsėjo 1 d. iki 2022 m. rugpjūčio 31 d., siūlytų po tu teisėjus. Papildomo teisėjo, kuris turi būti paskirtas Slovakijos Respublikos Vyriausybės siūlymu, pareigybė yra viena iš šešių papildomų teisėjų, susijusių su daliniu Bendrojo Teismo sudėties atnaujinimu 2016 m., pareigybių. Bendrojo Teismo teisėjo papildomai pareigybei užimti buvo pasiūlyta Beatrix RICZIOVÁ kandidatūra;
                  
               
                     (5)
                  
                  
                     pagal Protokolo Nr. 3 7 straipsnį ir mirus Barna BERKE, turėtų būti paskirtas Bendrojo Teismo teisėjas likusiam Barna BERKE kadencijos laikui iki 2022 m. rugpjūčio 31 d.;
                  
               
                     (6)
                  
                  
                     į laisvą vietą buvo pasiūlyta Tihamér TÓTH kandidatūra;
                  
               
                     (7)
                  
                  
                     Sutarties dėl Europos Sąjungos veikimo 255 straipsniu įsteigtas komitetas pateikė palankią nuomonę dėl šių kandidatų tinkamumo eiti Bendrojo Teismo teisėjų pareigas,
                  
               PRIĖMĖ ŠĮ SPRENDIMĄ:
         
            1 straipsnis
            Laikotarpiui nuo 2022 m. rugsėjo 1 d. iki 2028 m. rugpjūčio 31 d. Bendrojo Teismo teisėjais skiriami:
            
                        —
                     
                     
                        Ion GÂLEA,
                     
                  
                        —
                     
                     
                        Marc JAEGER,
                     
                  
                        —
                     
                     
                        Dean SPIELMANN,
                     
                  
                        —
                     
                     
                        Mirela STANCU,
                     
                  
                        —
                     
                     
                        Steven VERSCHUUR.
                     
                  
         
            2 straipsnis
            Laikotarpiui nuo šio sprendimo įsigaliojimo dienos iki 2022 m. rugpjūčio 31 d. Bendrojo Teismo teisėjais skiriami:
            
                        —
                     
                     
                        Beatrix RICZIOVÁ,
                     
                  
                        —
                     
                     
                        Tihamér TÓTH.
                     
                  
         
            3 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2022 m. birželio 29 d.
            
               
                  Pirmininkas/Pirmininkė
               
               P. LÉGLISE-COSTA
            
         
         
            (1)  2015 m. gruodžio 16 d. Europos Parlamento ir Tarybos reglamentas (ES, Euratomas) 2015/2422, kuriuo iš dalies keičiamas Protokolas Nr. 3 dėl Europos Sąjungos Teisingumo Teismo statuto (OL L 341, 2015 12 24, p. 14).